
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1622 

1 Νοεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. 219/6.2.1995 (ΦΕΚ 79 Β') 
υπουργικής απόφασης «Καθορισμός Αποφασιστι¬ 
κών, Συλλογικών και Μονομελών Οργάνων Διοίκη¬ 
σης του Κέντρου Ερευνών για Θέματα Ισότητας»... 1 
Σύσταση ελεγκτικής ομάδας για τη διενέργεια ελέγχου 
στο έργο του Ταμείου Συνοχής «Αποχέτευση Καλυ¬ 
βιών» στη Περιφέρεια Αττικής. 2 

Σύσταση ελεγκτικής ομάδας για τη διενέργεια ελέγχου 

στο Επιχειρησιακό Πρόγραμμα Θεσσαλίας. 3 

Διορισμός των μελών του Διοικητικού Συμβουλίου του 
Ινστιτούτου Γεωλογικών και Μεταλλευτικών Ερευ¬ 
νών (ΙΓΜΕ). 4 

Έκτακτη οικονομική ενίσχυση σε ανέργους οικοδόμους 

της πόλης των Πατρών. 5 

Κήρυξη υποχρεωτικής της από 15 Ιουνίου 2004 ΣΣΕ 
2004 για το προσωπικό που απασχολείται με σχέση 


εργασίας ιδιωτικού δικαίου σε οποιοδήποτε τομέα 
και υπηρεσία φαρμακευτικών και συναφών επιχειρή¬ 
σεων όλης της χώρας. 6 


ΑΠΟΦΑΣΕΙ Σ 

Αριθ. 22935 (1) 

Συμπλήρωση της υπ’ αριθμ. 219/6.2.1995 (ΦΕΚ 79 Β') 
υπουργικής απόφασης «Καθορισμός Αποφασιστικών, 
Συλλογικών και Μονομελών Οργάνων Διοίκησης του 
Κέντρου Ερευνών για Θέματα Ισότητας». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 5 παρ. δγ'του Ν. 1835/1989 (ΦΕΚ Α' 76), 
όπως αντικαταστάθηκε και συμπληρώθηκε με τις διατάξεις 
του άρθρου 15του Ν. 2266/1994 (ΦΕΚ Α' 218/13.12.1994). 
β) Του άρθρου 22παρ. 3του Ν. 2362/1995 (ΦΕΚ247 Α'). 
γ) Του άρθρου 29Α'του Ν. 1558/1985, όπως προστέθηκε 
με το άρθρο 27 του Ν. 2081/1992 και αντικαταστάθηκε με 
το άρθρο 1 παρ. 2ατου Ν. 2469/1997 (ΦΕΚ 38 Α'). 


δ) Του Π.Δ. 373/1995 (Φ.Ε.Κ. 201/τ. Α714.9.1995) «Συγχώ¬ 
νευση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του». 

ε) Του Π,Δ/τος 81 /2002 (ΦΕΚ 57 Α'). 

στ) Του άρθρου 8 παρ.2 της υπ’ αριθμ. 219/6.2.1995 (ΦΕΚ 
79 Β') υπουργικής απόφασης. 

2. Την υπ’ αριθμ. 14650/ΔΙΟΕ 85 (ΦΕΚ 519/Β/17.3.2004) 
κοινή απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτωντων 
Υφυπουργών Οικονομίας και Οικονομικών». 

3. Το γεγονός ότι, από τις διατάξεις της παρούσας προ- 
καλείται δαπάνη σε βάρος του προϋπολογισμού του Κέ¬ 
ντρου Ερευνών για Θέματα Ισότητας (Κ.Ε.Θ.Ι.) ύψους 
56.500 ΕΥΡΩ περίπου ετησίως, η οποία για το τρέχον οικο¬ 
νομικό έτος περιορίζεται στο ποσό των 8.000 ΕΥΡΩ περί¬ 
που. Η εν λόγω δαπάνη, τόσο κατά το τρέχον οικονομικό 
έτος όσο και κατά τα επόμενα οικονομικά έτη θα αντιμετω- 
πισθεί από τις πιστώσεις του προϋπολογισμού του ανωτέ¬ 
ρω Κέντρου, χωρίς αύξηση της κρατικής επιχορήγησης 
προς το Κέντρο αυτό, αποφασίζουμε 

1. Προστίθεται στο άρθρο 1 «Όργανα Διοίκησης»της υπ’ 
αριθμ. 219/6.2.1995 απόφασης του Υπουργού Προεδρίας 
της Κυβέρνησης(ΦΕΚ79/Β/7.2.1995): 

Περίπτωση: ε) Διευθυντής για θέματα Σχεδιασμού και 
Ανάπτυξης. 

2. Στη θέση του Διευθυντή Σχεδιασμού και Ανάπτυξης 
ορίζεται απόφοιτος της ΑΕΙ των οικονομικών, κοινωνικών, 
πολιτικών επιστημών ή της νομικής ή φιλοσοφικής με άρι- 
στη γνώση μιας τουλάχιστον γλώσσας της Ευρωπαϊκής 
Ένωσης, κάτοχος μεταπτυχιακού τίτλου σπουδών διάρκει¬ 
ας τουλάχιστον ενός έτους και ειδίκευση επιστημονική ή 
και επαγγελματική δράση τουλάχιστον τριών ετών σε θέ¬ 
ματα σχετικά μετουςσκοπούςτου ΚΕΘΙ και εμπειρία σε θέ¬ 
ματα σχεδιασμού και ανάπτυξης ερευνών, προγραμμάτων 
ή πολιτικών, ιδίως σε θέματα ισότητας των φύλων. 

3. Οι αρμοδιότητες Διευθυντών όπως ορίζονται στο άρ¬ 
θρο 5 της ιδίας ως άνω απόφασης ισχύουν και για τον Δι¬ 
ευθυντή Σχεδιασμού και Ανάπτυξης. 

4. Επιπρόσθετα, ο Διευθυντής για θέματα Σχεδιασμού 
και Ανάπτυξης έχει και τις ακόλουθες αρμοδιότητες: 

α) Σχεδιάζει και αναπτύσσει προγράμματα συνεχιζόμε¬ 
νης επαγγελματικής κατάρτισης, επιμόρφωσης και ενημέ¬ 
ρωσης, ιδίως για γυναίκες, με στόχο την ένταξή τους στην 
αγορά εργασίας και γενικά τη συμμετοχή τους στην οικο¬ 
νομική και κοινωνική ανάπτυξη. 

β) Είναι υπεύθυνος για τον σχεδίασμά και την ανάπτυξη 
πολιτικών ισότητας ευκαιριών και για τα δύο φύλα. 

γ) Μεριμνά για τον έγκαιρο προγραμματισμό επιστημονι¬ 
κών μελετών και ερευνών για θέματα ισότητας των φύλων. 

ε) Συμβάλλει στην ανάπτυξη της συνεργασίας με εθνι¬ 
κούς, αλλοδαπούς και διεθνείς οργανισμούς, εκπαιδευτικά, 
επιστημονικά και ερευνητικά ιδρύματα, καθώς και οργανώ¬ 
σεις εργοδοτών και εργαζομένων για θέματα που σχετίζο¬ 
νται με την πραγματοποίηση των σκοπών του Κ.Ε.Θ.Ι. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2004 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ 
ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΠΡΟΚΟΠΙΟΣ ΠΑΥΛΟΠΟΥΛΟΣ ΠΕΤΡΟΣ ΔΟΥΚΑΣ 
-♦- 

Αριθ. 1814/0051Δ (2) 

Σύσταση ελεγκτικής ομάδας για τη διενέργεια ελέγχου στο 
έργο του Ταμείου Συνοχής «Αποχέτευση Καλυβιών» 
στη Περιφέρεια Αττικής. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρ. 17 του Ν. 2860/2000 «Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις» (ΦΕΚ 251/τ. Α72000), όπως 
τροποποιήθηκε με το άρθρο 23 του Ν. 3148/2003 (ΦΕΚ 
1361/γ. Α/2003) και ισχύει. 

2. Τηνυπ’ αριθμ. 14650/ΔΙΟΕ 85/17.3.2004 απόφασητου 
Πρωθυπουργού και του Υπουργού Οικονομίας και Οικονο¬ 
μικών περί καθορισμού αρμοδιοτήτων των Υφυπουργών 
Οικονομίας και Οικονομικών (ΦΕΚ519/τ. Β7 17.3.2004). 

3. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με¬ 
τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000 (ΦΕΚ310/τ. Β72003). 

4. Την υπ’ αριθμ. 2/27040/0022/31.7.2003 απόφαση των 
Υφυπουργών Οικονομίας και Οικονομικών «Καθορισμός 
αποζημίωσης των μελών των ελεγκτικών ομάδων του άρ¬ 
θρου 17 (παρ. 6 και 7) του Ν. 2860/2000» (ΦΕΚ 1170/ 
τ. Β72003). 

5. Το γεγονός ότι από τις διατάξεις αυτής της ανωτέρω 
σχετικής απόφασης προκαλείται δαπάνη 750 ευρώ, για την 
αμοιβή των ελεγκτών, η οποία βαρύνει τις πιστώσεις του 
Π/Υ Δημοσίων Επενδύσεων (Πρόγραμμα Ενεργειών Τεχνι¬ 
κής Βοήθειας - Υποπρόγραμμα Β'). 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου (Ε.Δ.ΕΛ.), για το έτος 2004. 

7. Την ανάγκη διενέργειας ουσιαστικού ελέγχου σε έργα 
του Ταμείου Συνοχής 2000-2006, αποφασίζουμε: 

1) Συνιστούμε Ελεγκτική Ομάδα για τη διενέργεια ουσια¬ 
στικού ελέγχου στο έργο του Ταμείου Συνοχής «Αποχέτευ¬ 
ση Καλυβιών». 

2) Μέλη της Ελεγκτικής ομάδας ορίζονται οι εξής: 

• Κοντογεώργος Σωτήρης, υπάλληλος κλάδου ΠΕ Δη¬ 
μοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

• Μπουρδούκος Πέτρος, υπάλληλος κλάδου ΠΕ Μηχα¬ 
νικών της 51ης Δ/νσης Προγραμματισμού και Ελέγχων του 
Γ.Λ.Κ. 


• Φραγκομίχαλου Παναγιώτα, υπάλληλος κλάδου ΠΕ 
Δημοσιονομικών της 51ης Δ/νσης Προγραμματισμού και 
Ελέγχων του Γ.Λ.Κ. 

Συντονιστής της ελεγκτικής ομάδας ορίζεται ο Κοντο- 
γιώργος Σωτήρης. 

3) Ο έλεγχος θα διενεργηθεί στην Ειδική Υπηρεσία Δια¬ 
χείρισης του Ε. Π. Αττικής, στον τελικό δικαιούχο του έργου 
στο Δήμο Καλυβιών Θορικού Νομού Αττικής και στο Περι¬ 
φερειακό Ταμείο Ανάπτυξης Αττικής για τις πληρωμές του 
έργου κατά το χρονικό διάστημα από 1.11.2004 έως και 
5.11.2004. 

4) Έργο της Ελεγκτικής Ομάδας ειδικότερα είναι: 

• Ο έλεγχος του συστήματος διαχείρισης και ελέγχου 
του συγκεκριμένου έργου. 

• Η διαπίστωση της πορείας υλοποίησης του έργου, 
σύμφωνα με της εθνικές και κοινοτικές διατάξεις. 

• Η πληρότητα και η νομιμότητατων δικαιολογητικών και 
λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου του έργου. 

5) Μετά το πέρας του ελέγχου θα συνταχθεί έκθεση 
εντός προθεσμίας τριών (3) μηνών με τα αποτελέσματα 
του ελέγχου, που θα υποβληθεί στην Διεύθυνση Προγραμ¬ 
ματισμού και Ελέγχων του Γενικού Λογιστηρίου του Κρά¬ 
τους, για εισήγηση στην Επιτροπή Δημοσιονομικού Ελέγ¬ 
χου (Ε.Δ.ΕΛ.). 

6) Η παρούσα αποτελεί και έγκριση μετακίνησης της ελε¬ 
γκτικής ομάδας με οποιοδήποτε μεταφορικό μέσο. 

7) Η εκτός έδρας αποζημίωση και τα έξοδα μετακίνησης 
των μελών της ελεγκτικής ομάδας θα καλυφθούν σύμφω¬ 
να με την υπό στοιχείο 3 του προοιμίου απόφαση. 

8) Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, απάτην υπό στοιχείο 4του προοι¬ 
μίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2004 

Ο ΥΦΥΠΟΥΡΓΟΣ 

Π. ΔΟΥΚΑΣ 
-♦- 

Αριθ. 1802/0051 (3) 

Σύσταση ελεγκτικής ομάδας για τη διενέργεια ελέγχου 
στο Επιχειρησιακό Πρόγραμμα Θεσσαλίας. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του Ν. 2860/2000 «Διαχεί¬ 
ριση, παρακολούθηση και έλεγχος του Κοινοτικού Πλαισί¬ 
ου Στήριξης και άλλες διατάξεις» (ΦΕΚ 251/τ. Α72000). 

2. Την υπ’ αριθμ. 14650/ΔΙΟΕ 85/17.3.2004 απόφαση του 
Υπουργού Οικονομίας και Οικονομικών για την ανάθεση 
των αρμοδιοτήτων στους Υφυπουργούς(ΦΕΚ 519/τ 
Β717.3.2004). 

3. Την υπ’ αριθμ. 2/27040/0022/31.7.2003 απόφαση του 
Υπουργού Οικονομίας και Οικονομικών «Καθορισμός απο¬ 
ζημίωσης των μελών των ελεγκτικών ομάδων του άρθρου 
17 (παρ. 6 και 7) του Ν. 2860/2000». 

4. Το υπό έγκριση ετήσιο πρόγραμμα Τεχνικής Βοήθειας 
της ΕΔΕΑ, για το έτος 2004. 

5. Την υπ’ αριθμ. 2/7240/0022/12.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων με- 

τακίνησης μελών των ελεγκτικών ομάδων του άρθρου 17 
(παρ. 6) του Ν. 2860/2000», 

6. Το εγκεκριμένο πρόγραμμα ελέγχων της Επιτροπής 
Δημοσιονομικού Ελέγχου για το έτος 2004. 

7. Την ανάγκη διενέργειας ουσιαστικού ελέγχου στο Πε¬ 
ριφερειακό Επιχειρησιακό Πρόγραμμα (ΠΕΠ) Θεσσαλίας 
σε ενέργειες του Ε.Τ.Π.Α , στο πλαίσιο ελέγχου των προ¬ 
γραμμάτων του Γ' Κ.Π.Σ. για τον Άξονα Προτεραιότητας 
003. «Ποιότητα Ζωής» του Μέτρου 007. «Ενίσχυση και Δη¬ 
μιουργία Υποδομών Εκπαίδευσης» καθώς και του Άξονα 
Προτεραιότητας 004 «Αξιοποίηση της Κεντροβαρούς Θέ¬ 
σης της Περιφέρειας και Ανάδειξή της σε Κόμβο Δικτύων» 
του Μέτρου 002. «Διανομαρχιακές Οδικές Συνδέσεις». 

8. Το γεγονός ότι από τις διατάξεις αυτής της απόφασης 
προκαλείται δαπάνη 1.950 ευρώ για την αμοιβή των ελε¬ 
γκτών, η οποία θα καλυφθεί από το πρόγραμμα Τεχνικής 
Βοήθειας της ΕΔΕΑ, αποφασίζουμε: 

1. Συνιστούμε Ελεγκτική Ομάδα για τη διενέργεια ουσια¬ 
στικού ελέγχου: 

α) Στο σύστημα διαχείρισης και ελέγχου της Ειδικής Υπη¬ 
ρεσίας Διαχείρισης του Περιφερειακού Επιχειρησιακού 
Προγράμματος (ΠΕΠ) Θεσσαλίας 

β) στις πράξεις: 

1) «Ανέγερση 23ου Δημοτικού Σχολείου Λάρισας» υπο- 
έργο 1, που υλοποιείται από τη Νομαρχιακή Αυτοδιοίκηση 
Λάρισας. 

2) «Επαρχιακή Οδός Λάρισας - Καρδίτσας» υποέργο 5, 
που υλοποιείται απότηνΔ/νση ΔημοσίωνΈργωντης Περι¬ 
φέρειας Θεσσαλίας. 

3) «Οδός Σαραντάπορο - Νεράιδα» υποέργο 1, που υλο¬ 
ποιείται από τη Νομαρχιακή Αυτοδιοίκηση Καρδίτσας. 

2. Μέλη της Ελεγκτικής ομάδας ορίζονται οι εξής: 

• Νικόλαος Κρεμμύδας, υπάλληλος της 51ης Δ/νσης 
Προγραμματισμού και Ελέγχωντου Γ.Λ.Κ. ως συντονιστής 
της ομάδας. 

• Ευάγγελος Λιάπης, Τοπογράφος Μηχανικός, Υπάλλη¬ 
λος της 51ης Δ/νσης Προγραμ-ματισμού και Ελέγχων του 

Γ.Λ.Κ. 

• Αφροδίτη Βλάχου υπάλληλος της ΥΔΕ του Νομού Λά¬ 
ρισας. 

3. Ο έλεγχος θα διενεργηθεί κατά το χρονικό διάστημα 
από31.10.2004έως και 12.11.2004. Συγκεκριμένα: 

• 31.10.2004 Μετάβαση της Ομάδας Ελέγχου στη Λάρι¬ 
σα. 

• Από 1.11.2004 έως 2.11.2004 στην έδρα της Ειδικής 
Υπηρεσίας Διαχείρισης του Επιχειρησιακού Προγράμμα¬ 
τος (ΠΕΠ) Θεσσαλίας με έδρα την Λάρισα. 

• Από 3.11.2004 έως 4.11.2004 στην έδρα της Νομαρ¬ 
χιακής Αυτοδιοίκησης Λάρισας - επίσκεψη στο φυσικό 
αντικείμενο του έργου (23ο Δημοτικό Σχολείο Λάρισας). 

• Την 5.11.2004 στην έδρα της Περιφέρειας Θεσσαλίας 
(Δ/νση Δημοσίων Έργων καιΔ/νση Ελέγχου Κατασκευών). 

• Την 8.11.2004 στο Περιφερειακό Ταμείο Ανάπτυξης 
του ΠΕΠ Θεσσαλίας. 

• Από 9.11.2004 επίσκεψη στο φυσικό αντικείμενο του 
έργου «Επαρχιακή Οδός Λάρισας - Καρδίτσας» και μετά¬ 
βαση στην Καρδίτσα. 

• Την 10.11.2004 στην Έδρα της Νομαρχιακής Αυτοδιοί¬ 
κησης Καρδίτσας (Δ/νση Τεχνικών Υπηρεσιών και Δ/νση 
Οικονομικού). 

• Την 11.11.2004 επίσκεψη στο φυσικό αντικείμενο του 
έργου «Οδός Σαραντάπορο - Νεράιδα». 

• Την 12.11.2004 επιστροφή της ελεγκτικής ομάδας. 


• Γιατις διαδοχικές μετακινήσεις της ελεγκτικής ομάδας 
στους Νομούς Λάρισας και Καρδίτσας θα χρησιμοποιηθεί 
αυτοκίνητο, ή ταξί, ή οποιοδήποτε μέσο μαζικής μεταφο¬ 
ράς. 

4. Έργο της Ελεγκτικής Ομάδας, ειδικότερα, είναι: 

ο Ο έλεγχος της διαδικασίας ένταξηςτων συγκεκριμένων 
πράξεων στο Επιχειρησιακό Πρόγραμμα και η παρακολού¬ 
θηση εφαρμογής συστάσεων προηγούμενων ελέγχων του 
συστήματος. 

• Η διαπίστωση της πορείας υλοποίησης των πράξεων 
(1), (2) και (3), σύμφωνα με τις εθνικές και κοινοτικές δια¬ 
τάξεις, καθώς και την διαδικασία ένταξης της πράξης. 

• Η πληρότητα και η νομιμότητα των δικαιολογητικών και 
λοιπών παραστατικών στοιχείων πληρωμών και 

• Η επιτόπια εξακρίβωση της υλοποίησης του φυσικού 
αντικειμένου των πράξεων. 

5. Μετά το πέρας τουελέγχου θα συνταχθεί έκθεση μετά 
αποτελέσματα ελέγχου, το αργότερο εντός τριών μηνών 
απότηνπεραίωσητου ελέγχου (άρθρο 1 παρ. 1 της κοινής 
υπουργικής απόφασης 907/052/2.7.2003, ΦΕΚ 878/ 
2.7.2003τ. Β'). 

6. Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση από την υπό στοιχείο 3 του προοι¬ 
μίου της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 2004 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-Φ- 

Αριθ.Δ13/Β/Φ 9.5.20/18163 (4) 

Διορισμός των μελών του Διοικητικού Συμβουλίου του Ιν¬ 
στιτούτου Γεωλογικών και Μεταλλευτικών Ερευνών 
(ΙΓΜΕ). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 4του Ν. 272/1976 «Περί ιδρύ- 
σεως Ινστιτούτου Γεωλογικών και Μεταλλευτικών Ερευ¬ 
νών (ΙΓΜΕ)» όπως αυτός τροποποιήθηκε με την παρ. 7 του 
άρθρ. 3 του Ν. 2702/1999 (ΦΕΚ 70/Α/7.4.1999). 

2. Την υπ’ αριθμ. Δ13/Β/Φ9.5.20/9847/4.6.2004 απόφαση 
Διορισμού μελών του Διοικητικού Συμβουλίου του Ινστι¬ 
τούτου Γεωλογικών και Μεταλλευτικών Ερευνών (ΙΓΜΕ). 

3. Το γεγονός ότι, σύμφωνα με την απόφαση Δ13/Β/Φ 
9.5.20/17619/16.10.2001, η διάρκεια της θητείας του Προ¬ 
έδρου και των μελώντου Διοικητικού Συμβουλίου του ΙΓΜΕ 
λήγει την 23.10.2004. 

4. Το υπ’ αριθμ. 5837/23.9.2004 έγγραφο του Ινστιτούτου 
Γεωλογικών και Μεταλλευτικών Ερευνών, αποφασίζουμε: 

Διορίζουμε τα μέλη του Δ.Σ. του ΙΓΜΕ ως ακολούθως: 

Ι.ΤσουτρέληςΧαράλαμπος, Καθ. ΜεταλλευτικήςΕ.Μ.Π. 
Πρόεδρος. 

2. Μπαλτατζής Εμμανουήλ, Καθ. Γεωλογίας Πανεπ. Αθη¬ 
νών, Αντιπρόεδρος και μέλος. 

3. Μελάς Κων/νος, Μεταλλειολόγος, Γενικός Διευθυ- 
ντής. 

4. Σούλιος Γεώργιος, Καθ. Υδρογεωλογίας Α.Π.Θ., ως 
μέλος. 

5. ΠαπαγιαννάκηςΔημήτριος, Γεωλόγος, ως μέλος. 

6. Πολυμερόπουλος Βασίλειος, Οικονομολόγος, ως μέ¬ 
λος. 

7. Χέλμης Νικόλαος, Διευθυντής ΥΠ.ΑΝ, ως μέλος. 

8. Νικολάου Δημήτριος, Διευθυντής ΥΠΕΧΩΔΕ, ως μέ¬ 
λος. 

Τα μέλη του Δ. Σ. διορίζονται για τρία έτη, ήτοι μέχρι 
23.10.2007. 

Η απόφαση αυτή δεν δημιουργεί δαπάνη πέραν της ήδη 
υφισταμένης και εγκεκριμένης στον προϋπολογισμό του 
ΙΓΜΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Οκτωβρίου 2004 

Ο ΥΠΟΥΡΓΟΣ 

Δ. ΣΙΟΥΦΑΣ 
- Φ - 

Αριθ. 32734 (5) 

Έκτακτη οικονομική ενίσχυση σε ανέργους οικοδόμους 
της πόλης των Πατρών. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α'). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1989). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969), όπως αναμορφώθηκε 
με τις διατάξεις του Ν. 2956/2001 «Αναδιάρθρωση του ΟΑ- 
ΕΔ και άλλες διατάξεις». 

4. Τις διατάξεις του άρθρου 46 του Ν. 2698/1953, όπως 
συμπληρώθηκε με το άρθρο 38 του Ν. 2224/1994. 

5. Την υπ’ αριθμ. 2820/26.10.2004 απόφαση του Δ.Σ. του 
ΟΛΕΔ (αριθμ. Συνεδρ. 40/26.10.2004) που μας διαβιβά¬ 
σθηκε από τον ΟΑΕΔ με το υπ’ αριθμ. Β 127793/27.10.2004 
έγγραφό του. 

6. Το γεγονός ότι από τις διατάξεις της παρούσας υπουρ¬ 
γικής απόφασης δεν προκαλείται δαπάνη σε βάρος του 
Κρατικού προϋπολογισμού και ως εκ τούτου δεν εμπίπτει 
στις διατάξεις της παρ. 3 του άρθρου 22 του Ν. 2362/1995 
(περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής ενί¬ 
σχυσης σε 1.000 ανέργους οικοδόμους της πόλης των Πα¬ 
τρών από 750,00 ευρώ στον καθένα, με τις εξής προϋπο¬ 
θέσεις: 

1. Να μην επιδοτούνται λόγω ανεργίας. 

2. Να έχουν πραγματοποιήσει τουλάχιστον 50 ημερομί¬ 
σθια κατά το χρονικό διάστημα 1.1.2004 έως 31.7.2004, συ¬ 
μπεριλαμβανομένων της προσαύξησης 20% και των ημε¬ 
ρών αδείας ή για το χρονικό αυτό διάστημα να έχουν λάβει 
αντίστοιχης διάρκειας επίδομα ανεργίας ή αναγνωρισμένη 
ασθένεια από τον ασφαλιστικό φορέα. 

3. Να μην έχουν πραγματοποιήσει κανένα ημερομίσθιο 
για το χρονικό διάστημα από 6.8.2004 έως 27.8.2004. 

4. Να προσκομίσουν βεβαίωση εργοδότη, που εκτελεί 
έργο εντός των ορίων της πόλης της Πάτρας, στην οποία 
θα αναγράφεται ο αριθμός αδείας του έργου, ο Α.Μ.ΙΚΑ 
του ασφαλισμένου καθώς και ότι το έργο σταμάτησε για το 
χρονικό διάστημα από 6.8.2004 έως 27.8.2004. 

5. Να έχουν πραγματοποιήσει αθροιστικά τουλάχιστον 
20 ημερομίσθια για το μήνα Αύγουστο των ετών 2002 και 
2003. 


6. Να μην έχουν εξέλθει από την Ελλάδα κατά το μήνα Αύ¬ 
γουστο 2004. 

Β. Η δαπάνη ανέρχεται σε 750.000,00 ευρώ (1000 άτομα 
χ 750.00 ευρώ = 750.000,00 ευρώ) και βαρύνει τον ΚΑΕ 
2641 «Εισφορές υπέρ γενικότερων κοινωνικών ειδικών και 
λοιπών σκοπών». 

Γ. Υπόλογος διαχειριστής ορίζεται η προϊσταμένη της 
Τ.Υτου ΟΑΕΔ Πάτρας ΠΕΤΑΛΑ ΧΡΥΣΑ. 

Δ. Η απόδοση να γίνει ένα μήνα μετά τη λήξη της κατα¬ 
βολής της οικονομικής ενίσχυσης. Η λήξη της καταβολής 
ορίζεται σε 60 ημέρες από την ημερομηνία έναρξης. 

Ε. Τη μεταφορά πίστωσης ύψους 750.000,00 ευρώ από 
τον ΚΑΕ 2641 του Προϋπολογισμού της Διοίκησης στον 
ίδιο ΚΑΕ του Προϋπολογισμού της Περ/κης Δ/νσης Πελο- 
ποννήσου και τον ορισμό του παραπάνω υπολόγου για την 
καταβολή των οικονομικών ενισχύσεων. 

Η ανωτέρω δαπάνη δεν βαρύνει τον Κρατικό Προϋπολο¬ 
γισμό αλλά τον Προϋπολογισμό του ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2004 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-Φ- 

Αριθ. οικ. 13154 (6) 

Κήρυξη υποχρεωτικής της από 15 Ιουνίου 2004 ΣΣΕ 2004 
για το προσωπικό που απασχολείται με σχέση εργασίας 
ιδιωτικού δικαίου σε οποιοδήποτε τομέα και υπηρεσία 
φαρμακευτικών και συναφών επιχειρήσεων όλης της 
χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοινω¬ 
νικής Προστασίας (ΦΕΚ598/Β/22.4.2004). 

3. Τη γνώμη που εξέφρασετο Ανώτατο Συμβούλιο Εργα¬ 
σίας κατά τη συνεδρίαση του της 18ης Οκτωβρίου 2004. 

4. Τα στοιχεία του φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του Κλάδου, αποφασίζουμε: 

1. Κηρύσσουμε υποχρεωτική την από 15 Ιουνίου 2004 
ΣΣΕ 2004 γιατο προσωπικό που απασχολείται με σχέση ερ¬ 
γασίας ιδιωτικού δικαίου σε οποιοδήποτε τομέα και υπη¬ 
ρεσία φαρμακευτικών και συναφών επιχειρήσεων όλης της 
χώρας για όλους τους εργοδότες και εργαζομένους του 
Κλάδου που αφορά αυτή. 

2. Η ισχύς της απόφασης αυτής αρχίζει από 14.7.2004. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Οκτωβρίου 2004 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




